procesaur/Wiki.mk huggingface dataset:
УАЗ Патриот

УАЗ Патриот е средноголем џип од руската марка УАЗ, подружница на Севстрал-Авто. Почнал да се произведува во 2005. Продажбата во Русија е добра заради употреба на делови од други производители, големиот капацитет, добри теренски способности и прифатлива цена (<€9,650). Во 2007 биле продадени 12,011 возила.
1 Технички одлики
* Погонска распределба: 4x4
* Број на седишта: 5(9*)
* Димензии, mm: 4647x2080x1900/2000 (со покривни рамови)
* Растојание од пат, mm: 210
* Опремена тежина, kg: 2070
* Полна тежина, kg: 2670
* Носивост, kg: 800
* Макс. брзина, км/ч: 150
* Потрошувачка, при 90 км/ч; литри на 100 км: 14,0/10,4/13,2(градски /вонградски/ мешано)
* Мотор: ZMZ-409.10
* Гориво: Бензин A-92
* Работна зафатнина во литри: 2,693
* Макс. моќ, kW (коњски сили)/вртежи во мин.: 94,1(128)/4400
* Макс. момент на сила, N·m(kgf·m)/вртежи во мин.: 217,6(22,2)/2500
* Пренос: Механички, 5-степен
* Менувач: 2-степен (I-1, II-1,94)
* Предни кочници: диск, вентилирани, со два цилиндра, со лебдечки стегачи
* Задни кочници: барабански, со еден цилиндар, со автоматско прилагодување на просторот помеѓу поставата и барабанот
* Гуми: 225/75R16, 245/70R16
Аморејски јазик

Аморејски јазик — јазик од групата на северозападните семитски јазици. Ова бил јазикот на Аморејците на Блискиот Исток, односно во периодот кога тие имале важна улога во управувањето со Вавилон, Мари и Армал во II век п.н.е.. Арморејската топонимија напати се среќава во староегипетските текстови; еден од нив е споменат во Библијата како „Сенир“ سنير (שְׂנִיר), аморејско име на планината Хермон или Ермон.
Андора на Евровизија

Андора досега на Песна на Евровизија настапувала пет пати, дебитирајќи во 2004 ( Евровизија 2004 ). Интересите за натпреварот беа големи од подолго време, но локалната Андорска телевизија не го емитуваше натпреварот веќе повеќе години, освен тоа што можеше да се гледа преку Шпански и Француски ТВ канали. Повеќето од песните беа пеани на Каталонски. И покрај големиот интерес за натпреварот, ''Андора'' досега ниту еднаш не се пласирала во финале. Во 2007, квалификацијата беше предвидена, но со 12то место не можеа да обезбедат влез.
1 Натпреварувачи (2004 - )
Година, Пејач/ка, Наслов, Финале, Бодови, Полуфинале, Бодови
2004, Marta Roure, Jugarem A Estimar-Nos, X, X, 18, 12
2005, Marian van den Wal, La Mirada Interior, X, X, 23, 27
2006, Jenny, Sense Tu, X, X, 23, 8
2007, Anonymous, Salvem el món, X, X, 12, 80
2008, Gisela, Casanova, X, X, 16, 22
2009, Susanne Georgi, La Teva Decisio, X, X, 15, 08
2 Процедура на изборот
Во минатото Андора својот претставник го избирала по пат на големо реално шоу. Од 2006 Андорската национална телевизија RTVA има приватен избор и го избира својот претставник за Евровизија по пат на фестивалско гласање.
Динетах

Динетах (навахо јазик: ''Dinétah'') е традиционална татковина на навахо племето. На навахо јазик, зборот Dinétah значи ''помеѓу навахо народот''. Во географска смисла, Динетах содржи голем простор од северозападно Ново Мексико, југозападно Колорадо. југоисточна Јута и североисточна Аризона. Точните граници на територијата не се познати и воглавном се бележани спрема врвовите на планините што одговараат со четирите основни страни.
1 Геофрафија и топографија
Регионот Динетах е обележан од големи планини и длабоки кањони низ кои поминува реката Сан Хуан. Кањоните во тој регион се составени од неправилни површински релјеф со големи карпи и песок. Надморската висина е околу 5.000 стапки и со малубројни планински врвови што достигнуваат висина и до 14. 000 стапки. Границата на регионот традиционално се означува според планините: Бланка врв на исток, Тејлор планина на југ, Сан Франциско врв на запад и Хесперус врв на север.
2 Културолошки осврт кон регионот
Навахо народот го смета регионот Динетах како нивна татковина. Традицијата на народот и целата навахо митологија се поврзани со регионот и регионот играла значајна улога во животот на навахо народот.
Регионот е многу голем по површина но срцето на регионот е местото со кањони на јужниот дел од реката Сан Хуан на местата Ларго и Каризо во Ново Мексико. Овие кањони се сместени на исток и југ од Фармингтон, Ново Мексико и ги вклучува Бланко кањон, Ларго кањон, Каризо кањон и Гобернадор кањон.
Значењето на регионот за народот е забележано во оралната традиција на навахо народот низ историјата но и исто така поддржана и од поголем број на археолошки пронајдоци и карпести цртежи. Според навахо традицијата, Малата Жена (Asdząąn nádleehé) што е и една од најпознатите навахо детали од нивната култура, била основана од Светиот Народ (Díyín diné’é) на Гобернадор. Исто така регионот се поврзува и со првото доаѓање на четирите навахо кланови во тој регион од западните крајбрежни делови.
3 Археолошки пронајдоци
Во регионот има илјадници археолошки пронајдоци што се денес забележани. Во тоа се вклучени неколку култури како на пример тврдини наречени пуеблоси, но исто така рано навахо и рани шпански населени места. Природната суша на регионот придонела за добро зачувување на сите пронајдоци како што се камените тврдини, дрвени структури и голем број на цртежи и живописи.
Најзначајните навахо археолошки пронајдоци се навахо тврдините или пуеблосите. Овие се камени структури составени од една до шест соби. Пуеблосите се сметаат дека датираат од крајот на 17 век и се голема одбрана од природните непогоди. Исто така имаат и кули за набљудување. Неколку пуеблоси се заштитени од државата Ново Мексико.
4 Наводи
* Powers, Margaret A., and Johnson, Byron P. Defensive Sites of Dinetah. New Mexico Bureau of Land Management Cultural Resources Series No. 2, 1987. Albuquerque, New Mexico.
* Roessel, Robert A. Jr. Dinétah - Navajo History Vol. II. Navajo Curriculum Center and Title IV-B Materials Project, Rough Rock Demonstration School, Rough Rock, Arizona, 1983.
* Zolbrod, Paul G. Diné bahané: The Navajo Creation Story. Albuquerque: University of New Mexico Press, 1984.
Амонитски јазик

Амонитски јазик — јазик кој спаѓа во групата на семитски јазици и во подгрупата на хананските јазици. Овој јазик го говореле Амонитите кои се споменати во Библијата и кои живееле на територијата на денешен Јордан. Јазикот јазик се јавил во околу V век п.н.е..
Фондација Викимедија

Фондацијата Викимедија (|Wikimedia Foundation Inc.) е организацијата покровител на , , , , , , , , , и Nupedia (затворен проект). Фондацијата е непрофитна организација регистрирани по законите на Флорида, САД. Нејзиното постоење е официјално обзнането од страна на поранешниот извршен директор на Бомис и соосновач на Википедија Џими Велс на 20 јуни 2003 .
Локален огранок на Викимедија во Македонија е Викимедија Македонија.
1 Локални ограноци
Викимедија проектите се на меѓународно ниво. Викимедија гради меѓународна мрежа на ограноци преку која ги поддржува своите проекти.
Локалните ограноци се самостојни организации кои ги споделуваат целите на Фондацијата Викимедија и истите ги поддржуваат на територијата на земјата во која се регистрирани.
Локалните ограноци се самостојни и правно немаат контрола ниту пак каква било одговорност за мрежните страници на Фондацијата Викимедија и обратно.
Земја, Назив, URL, Основана
Викимедија Аргентина
Викимедија Австралија
Викимедија Австрија
Викимедија Чешка
Викимедија Данска
Викимедија Франција
Викимедија Германија
Викимедија Хонгконг, 香港維基媒體協會
Викимедија Унгарија
Викимедија Индонезија
Викимедија Израел
Викимедија Италија
Викимедија Македонија
Викимедија Холандија
Викимедија Норвешка
Викимедија Полска
Викимедија Португалија
Викимедиа Русија
Викимедија Србија
Викимедија Шведска
Викимедија Швајцарија
Викимедија Тајван, 中華民國維基媒體協會
Викимедија Украина
Викимедија Обединето Кралство
Викимедија Њујорк Сити
Моавски јазик

Моавски јазик — јазик кој спаѓа во групата на семитски јазици и во подгрупата на ханански јазици. Овој јазик го говорело населението кое живеело во Моав во денешен Јордан во V век п.н.е. Се претпоставува дека овој јазик бил многу близок или сличен на библискиот хебрејски.
Едомски јазик

Едомски јазик — јазик од групата на семитски јазици и во подгрупата на ханански јазици. Овој јазик бил дел од хебрејскиот јазик што го говореле Едомците, кои живееле југозападно на територијата од денешен Јордан во околу VI век п.н.е. Се претпоставува дека се пишувал со хананска азбука како и моавскиот јазик.
Ханибал Лектор

Лик од ''Ханибал тетралогијата''
Сер Ентони Хопкинс како Ханибал Лектор
Родено име, Ханибал Лектор (VIII)
Титули, д-р Ханибал Лектор
Алиаси, Лојд ВиманД-р Фел
Прекар, Канибалот Ханибал
Пол, Машки
Раса, Бела
Потекло, Литванско благородништво (татково)Италијанско благородништво (мајчино)
Роднини, Миша Лектор (сестра) гроф Роберт Лекторлејди Мурасаки (тетка по брак)
M.O., Канибализам и мачење
Занимање, Хирург, клинички психијатар, некролог, форензички психолог, кулинарски уметник, уметник, музичар, библиотекар
Создаден од, Томас Харис
Портетиран од:, Брајан Кокс - ''Човеколовец''Сер Ентони Хопкинс - ''Кога јагнињата ќе стивнат'', ''Ханибал'', ''Црвен змеј''Гаспар Улие - ''Ханибал: почетоците''Арон Томас - ''Ханибал: почетоците'' (како дете)
Ханибал Лектор (|Hannibal Lecter) — измислен лик од серија романи од авторот Томас Харис. Лектор за првпат се појавува во трилер-романот ''Црвен змеј'' како генијален психијатар и канибалистички сериски убиец. Овој роман и неговото продолжение, ''Кога јагнињата ќе стивнат'', го прикажува Лектор како еден од двајцата главни антагонисти. Во третиот роман, ''Ханибал'', Лектор станува главен лик. Неговата улога како протагонист продолжува во четвртиот роман, ''Ханибал: почетоците'', кој го истражува неговото детство и формирање како сериски убиец.
Ликот на Ханибал се содржи и во сите пет филмски адаптации. Првиот филм, ''Човеколовец'', е лесно заснован на ''Црвен змеј'', а улогата на Лектор ја има Брајан Кокс. Во 2002 е направена втора адаптација на ''Црвен змеј'' под оригиналниот наслов со улогата на Ентони Хопкинс, кој претходно го глумел во ликот на Ханибал во филмовите ''Кога јагнињата ќе стивнат'' и ''Ханибал''. Хопкинс е добитник на Оскар за неговата улога како ликот во ''Кога јагнињата ќе стивнат'' во 1991.
Во 2001, Ханибал Лектор (во улога на Хопкинс) е изгласан од АФИ за најзабележителен злобник во филмската историја.
1 Серија
Во февруари 2012 година, NBC нарача серија – ''Ханибал, која била'' телевизиска адаптација на ''Црвениот Змеј'', која требаше да биде напишана и извршно продуцирана од Брајан Фулер. Мадс Микелсен го игра Лектер, наспроти Хју Денси како Вил Греам. Во ТВ серијата, која го прикажува Лектер пред неговото апсење, тој се консултира со Греам за да му помогне да фаќа сериски убијци. Тој е фасциниран од способноста на Греам да сочувствува со психопатите и го манипулира во обид самиот да го претвори во убиец.
Ханански јазици

Ханански јазици или ханански јазици — јазична група која е дел од северозападните семитски јазици од големото семејство на семитски јазици. Овие јазици биле зборувани од древните семитски народи во Ханан и Левант, региони во Блискиот Исток, поточно денешните територии на Израел, Јордан, Египет (Синајски Полуостров), Либан и Сирија.
Општата гледна точка е дека кананските јазици се зборувале од Израелитите, Феникијците, Амонитите, Моавите, Едомитите, Сутејците, Екронците и Амалеците. Хананските јазици престанале да се користат како секојдневни јазици на општење во 1 милениум п.н.е., но сепак хебрејскиот јазик останал да се користи од страна на Евреите во средновековието како литургиски јазик, но и како јазик на еврејската книжевност и трговија. Подоцна, кон крајот на 19 век и почетокот на 20 век, хебрејскиот јазик бил оживеан и станал прв, мајчин, јазик на Евреите во Палестина. Денес, тој е службен јазик на Израел, единствен жив канански јазик, и истиот го зборуваат над 9 милиони луѓе.
Оваа јазична група е значајна во јазичниот и историскиот круг поради тоа што е првата историски документирана јазична група која користела азбука за да го запишан усниот јазик. Исто така, оваа јазична група е една од најраните документирани во историјата.
1 Класификација
Хананските јазици (или дијалекти) се поделени на следниве подгрупи:;Северни
*феникиски јазик
;Јужни
*хебрејски јазик, заедно со неговите дијалекти: библиски хебрејски, моапски, амонитски и едомитски
;Останати
Во групата на канански јазици понекогаш се сместуваат и угаритскиот и екронскиот јазик.
2 Поврзано
* Семитски јазици
* Хебрејски јазик
* Феникиски јазик
Атабаскански јазици

0.0.1 Северни атабаскански јазици
*''Јужноалјаска подгрупа'': 1. Ахтна јазик
: 2. Денаина јазик
*''Средноалјаско-јуконска подгрупа'': 3. Дег хитанг јазик
: 4. Холикачук јазик
: 5. Којуконски јазик
: 6. Колчански јазик
: 7. Долен танански јазик
: 8. Танакроски јазик
: 9. Горен тананански јазик
: 10. Јужен тучонски јазик
: 11. северен тучонски јазик
: 12. Гвичински јазик
: 13. Хан јазик
*''Северозападна канадска подгрупа'': A. тахлтански-тагишки-каскански
:: 14. Тагишки јазик
:: 15. тахлтански јазик
:: 16. Каска јазик
: 17. секани јазик
: 18. Динеза јазик
: B. Славе-харе
:: 19. Славејски јазик
:: 20. Маунтански јазик
:: 21. Беарлејк јазик
:: 22. Харе јазик
: 23. кучешкобочен јазик
: 24. чипевјански јазик
*''Цецаутска подгрупа'': 25. Цецаутски јазик
*''Централна Британска Колумбија подгрупа'': 26. Бабине-вицувитенски јазик
: 27. Дакелх јазик
: 28. Чилкотински јазик
: 29. Стувикс јазик
*''Сарси подгрупа'': 30. Цутина јазик
*''Квалхиоква-клацкани подгрупа'': 31. Квалхиоква-клацканиски јазик
0.0.2 Тихоокеански атабаскански јазици
*''Калифорниска атабасканска подгрупа'': 32. Хупа јазик
: 33. Матоле беар ривер јазик
: 34. Ел ривер атапаскански јазик
*''Орегонска атабасканска подгрупа'': 35. Горен Умпква јазик
: 36. Рог ривер јазик
: 37. Галик-аплегатски јазик
: 38. Толова јазик
0.0.3 Јужни атабаскански јазици
*''Рамна апаче подгрупа'': 39. Киова апаче
*''Западна апаче подгрупа'': A. Чирикахуа-мескалеро
:: 40. Чирикахуански јазик
:: 41. Мускалеро јазик
: 42. Навахо јазик
: 43. Западен апаче јазик
*''Источни апаче подгрупа'': 44. Џикарила апаче јазик
: 45. Липан апаче јазик
Александар Ѓорѓевиќ

Александар „Саша“ Ѓорѓевиќ (српски: ''Александар Ђорђевић;'' роден на година во ) — бивш југословенски кошаркар. Тој ја започна својата кариера за школскиот тим во својата Деветта београдска гимназија, со која и го освои средношколското Првенство на Белград во 1986. Тој одигра 108 мечеви за репрезентацијата на Југославија. Тој има настапувано за тимовите на КК Партизан, Филипс, Тимсистем, Портланд Треилблејзерс КК Барселона и КК Реал Мадрид. Тој има освоено бројни трофеи: првенството на Југославија во 1987 и 1992, Купот на СРЈ во 1989 и 1992, Купот на Европски шампиони во 1992, сите со КК Партизан, првенството на Шпанија во 1997 и 2000, Купот Радивоје Корач во 1989, 1993 и 1999, сребро на Олимписките игри 1996, злато на Светско првенство во 1998, злато на Европските првенства во 1991, 1995 и 1997 и бронза во 1987. године. Тој е најдобро запомнет по неговите тројки во последите секунди во финалето на Купот на европските шампиони со КК Партизан, и на репрезентативниот меч против Хрватска, со кои донесе победи на својот тим и држава. Тој ја заврши играчката кариера на 3 јули 2005, по што стана шеф на стручниот штаб на италијанскиот прволигаш Армани Џинс Милано. Тој е југословенски амбасадор на добра волја и основач на таканаречената „Група седум“.
Мизрашки хебрејски јазик

Мизрашкиот хебрејски јазик — јазик кој спаѓа во групата на семитски јазици и во подгрупата на хебрејски јазици. Ова е јазикот на Евреите Мизрахијци кои живеат во арапските земји на Блискиот Исток. Од овој јазик биле преземени некои поими при создавањето и кодифицирањето на современиот хебрејски јазик.
Шалонер Огл

Сер Шалонер Огл (1681- 1750) бил познат британски адмирал.
Тој бил од имотот Киркли Хол и бил член на познатото семејство Огл.
Во 1721 година, тој предводел флота во акцијата на западноафриканскиот брег. Во 1722, тој ја уништил флотата на пиратот Бартоломеј Робертс. Со тој успех, Огл бил награден со титулата витез. Неговата специјалност се смета дека била отстранувањето на пиратите.
Тој со своите дејствија многу се збогатил, а особено по земањето на златото од двата брода на Бартоломеј Робертс, ''Кралска среќе'' и ''Рејнџер'' („Скитник“).
Во 1741 година, како адмикрал на сините сили, капетан Шалонер Огл го предводел британскиот напад во Картагена, Колумбија.
Во 1742 година бил обвинет дека го нападнал сојузникот Едвард Трелани којшто бил гувернер на Јамајка, но се спасил и бил назначен за адмирал на белите, а во 1747 и за адмирал на целата флота.
Шалонер Огл се женел двапати, во 1726 и 1737, кога се оженил со својата братучетка Изабела Огл, ќерка на Натаниел Огл.
Кон крајот на својот живот, тој живеел на имотот Џифорд Лоџ во Твикенхам каде што умрел во 1750.
Јеменски хебрејски јазик

Јеменскиот хебрејски јазик (тејмански) е јазик кој спаѓа во групата на семитски јазици и во подгрупата на хебрејскиот јазик. Овој јазик се зборува од страна на јеменските Евреи. Голем број од нив го “довеле“ овој јазик со создавањето на Израелската држава. Некои учени сметаат дека фонологијата на овој јазик била под силно влијание од страна на тиеманскиот арапски јазик. Според други пак, овој хебрејски јазик е дел од арапскиот јазик, односно неговото потекло води од арапскиот јазик.
Мишнајски хебрејски јазик

Мишнаичкиот хебрејски јазик — семитски јазик и еден од директните потомци на Библискиот хебрејски јазик кој бил зборуван од страна на евреите по Вавилонскиот плен.
1 Историја
Поимот „мишнајски хебрејски јазик“ или „мишнајски период“ често се употребува за хебрејските дијалекти кои се користат во Талмуд, освен за директните цитати од Еврејската Библија. Овие дијалекти се делат на две групи, односно: ''мишнајски хебрејски'' (''ранотрабински хебрејски'' или танаимски) кој е говорниот јазик и ''амораимски хебрејски'' (''доцнорабински хебрејски'') кој е всушност пишаниот јазик. Најраните делови на Талмудот се мишнајски и биле напишани во 200 година, иако голем дел од самите приказни се одвиваат многу порано. Овој дијалект или форма на хебрејски се наоѓа и во свитоците од Мртвото Море. Денес понекогаш се смета дека мишнајскиот е еден од дијалектите на класичниот хебрејски кој функционирал како жив јазик во Израелската Земја. Транзициона форма на јазикот настанала во другите дена на танаимската книжевност, кои датираат еден век пред Мишнах. Овие дела се Мидраш халаха, Мидраш (Сифра, Мехилта на Рабин Ишмаел, итн) и проширената колекција на материјали поврзани со Мишнах познати како Тосефта. Талмудот содржи исечоци од овие дела.
Еден век откако се објавила Мишна, мишнајскиот хебрејски престанал да се користи како говорен јазик. Така, подоцнежмната секција на Талмудот позната како Гемара дава општи коментари за Мишнах и Бараитот на арамејски. Како и да е, хебрејскиот, иако не се користел за секојдневна комуникација, преживеал како литургиски и книжевен јазик во форма на ''амроаимски хебрејски''. Бидејќи уште времето кога се препишувала Тората, јазикот имал висока функција и се сметал за јазик на израелската вера, историја и национална гордост. Дури и кога престанал да се користи како секојдневен јазик, сепак јазикот се користел како „лингва франка“ меѓу еврејските трговци од различни земи.
2 Поврзано
* Хебрејски јазик
Сефардски хебрејски јазик

Сефардискиот хебрејски јазик — јазик кој спаѓа во групата семитски јазици и во подгрупата хебрејски јазици. Фонологијата на овој јазик била под влијание на португалскиот, персискиот, холандскиот и арапскиот јазик.
Леополд Цунс сметал дека сефардискиот јазик произлегол од Вавилон. Оваа теорија била поткрепена и од фактот што во некои односи, овој јазик е многу поблизок до источниот дел на Вавилон, а додека ашкенашкиот хебрејски потсетува на западниот дијалект.
Пролегомени за секоја идна метафизика

Пролегомени за секоја идна метафизика (полн наслов: Пролегомени за секоја идна метафизика која ќе може да настапи како наука; гер. ''Prolegomena zu einer jeden künftigen Metaphysik, die als Wissenschaft wird auftreten können'') — едно од пократките дела на германскиот филозоф Имануел Кант. Објавено е во 1783 г., две години по објавувањето на првото издание на „Критика на чистиот разум“.
„Пролегомените“ содржат преглед и одбрана на главните заклучоци во Кантовата „Критика“, некаде по пат на аргументи кои авторот не ги употребил во „Критиката“. Кант го карактеризира неговиот приод во ова дело како „аналитички“, наспроти оној во „Критиката“ кој е „синтетички“ преглед на последователни способности на умот и нивните начела.
Книгата е предвидена и како полемика. Кант бил разочаран од лошиот прием на „Критика на чистиот разум“, и тука тој повеќепати ја нагласува важноста на критички проект за самото постоење на метафизиката како наука. Во последниот додаток Кант во подробност ги побива искажаните неповолни мислења за неговата „Критика“.
Во стандардното издание на Кантовите дела на Берлин-Бранденбуршката академија на науките, „Пролегомените“ се сместени во Том V.
1 Наводи
*
Самарјански хебрејски јазик

Самарјанскиот хебрејски јазик — јазик кој спаѓа во групата на семитски јазици и во подгрупата на хебрејскиот јазик. Овој јазик се зборува од страна на Самарјаните (Самирати), кои пишуваат со самарјанската азбука.
Ашкенашки хебрејски јазик

Ашкенашкиот хебрејски јазик — јазик кој спаѓа во групата на семитски јазици и во подгрупата на хебрејскиот јазик. Оваој облик на хебрејскиот јазик попаднал под влијание на јазиците со кои дошоле во контакт Ашкеназите. Таков е примерот со допирот на разните словенски јазици. Во денешно време овој јазик спаѓа во дијалектите на хебрејскиот јазик во Израел.
Рене Диге-Труен

Рене Труен, Сјер ди Ге или попознат како Рене Диге-Труен (10 јуни 1673 во Сен Мало - 1736) бил познат француски корсер од Сен Мало. Тој имал одлична гусарска и морнарска кариера, а најверојатно станал адмирал. Тој исто така бил и командант во редот на Сен Мало.
1 Рана кариера
Рене Труен бил член на рибарско семејство од пристаништето Сен Мало во коешто уште одамна имало многу гусари.
На морнарицата тој и се придружил на 16 декември 1690 година којашто била предводена од капетан Лего. Во морнарицата, тој се покажал како многу паметен и способен морнар, а за тоа дознал и кралот.
На 6 јуни 1692 година, кралот му ја доверил командата на бродот ''Хермина'' којшто бил вооружен со 40 топови, а со него Рене Труен за кратката пловидба по каналот успеал да освои дури 5 брода.
2 Благороднички статус
Во 1694, кралот Луј XIV го наградил Рене Труен со мечот на почеста. Во 1709 година, тој го прогласил Рене Труен за благородник со мотото ''Dedit haec insignia virtus'' („Умот се наградува со овие почести“). За тоа време, Рене Труен освоил 16 воени бродови и покорил околу 300 трговци од Англија и Холандија.
На 12 април 1694, Рене Труен со бродот ''Дилигент'' се одвоил од конвојот што го предводел, но бил поразен од флотата на адмирал Дејвид Мичел којашто содржела 6 брода. Голем број од морнарите на бродот Дилигент загинале, а Рене Труен бил заробен и однесен во Плимут.
Откако англиските адмирали дознале дека Труен го нападнал бродот ''Принцот од портокаловите'' поради веењето на англиското знаме, тие решиле да го заклучат во соба со железни ѕидови. На 19 јуни 1694 година, тој феноменално избегал од затвор по што куоил мало бротче од еден пријателски расположен шведски морепловец чијшто брод бил во близина. Со Труен заедно биле и Лутенант Никола Томас, хирургот Лемит, Пјер Легендр и четвртарот. Тој пловел до Британија од каде што се вратил во Сен Мало.
Во 1697 година, примирјето од Рајсвик претставувало застој за гусарите, па Рене Диге-Труен останал во Сен Мало каде што им посвертил внимание и на жените. Тој бил бмешан во двобојот со Шарл Коњец, поради тоа што бил измамен во партија карти. И двајцата биле приведени од страна на полицискиот офицер Воборел.
3 Војната за шпанското наследство
Во 1702, за време на војната за шпанското наследство, Рене Диге-Труен со бродовите ''Белон'' и ''Раилоз'' и служел на француската морнарица.
На 21 октомври 1707, заедно со Клод де Форбин тој извојувал голема победа над англискиот конвој во Битката кај Лизард.
На 21 септември 1711, во единаесетдневна борба Рене Диге-Труен го освоил Рио де Жанеиро. Тој тоа го сторил со 17 бродови и околу 6000 луѓе наспроти одбранбените 7 бродови и 12000 луѓе. Тој го откупил гувернерот, а во овој потфат инвеститорите двиојно ги зголемиле своите пари.
4 Подоцнежната кариера
Во својота понатамошна кариера, Рене Труен предводел флоти во Сен Мало, а подоцна и во Брест и Тулон. Тој починал во 1736 година по молбата до кралот Луј XV да му помогне на неговото семејство.
Марс напаѓа!

Марс напаѓа! — американски филм од 1996 година на Тим Бартон, по жанр — црна комедија и научна фантастика.
Филмот е комбинација на „евтинарија“ со буџет како за блокбастер, изобилувајќи со специјални ефекти. Саундтракот е на Дени Елфман.
Филмот доби различни критики од американски критичари, но беше попопуларен во Европа.
1 Синопсис
Марсовци доаѓаат на планетата Земја и претстедателот на САД бара мирни односи меѓу нив и човечките суштества. Но, марсовците тоа го игнорираат и ја напаѓаат планетата со пиштоли на ласерски зраци. При нападите, може да се види како некои марсовци „си играат“ со некои светски познати споменици, како планината Рашмор и Ајфеловата кула. Луѓето се во паника, и еден од главните личности оди да ја спаси баба му, а при тоа открива начин како да ги уништи вонземјаните, а тоа е свирејќи песна насловена "''Indian Love Call''" од Слим Витман. Од таа песна, на марсовците им експлодира мозокот. Планетата е спасена, но во голем дел уништена.
Северозападни семитски јазици

Северозападните семитски јазици се дел од семејството на семитските јазици. Овие јазици во моментот ги зборуваат околу 8 000 000 луѓе. Главни три групи на овие јазици се:
* Аморејски јазик
* Угаритски јазик
* Ханански јазици
Средновековен хебрејски јазик

Средновековниот хебрејски јазик — семитски јазик и една од формите на современиот хебрејски јазик. Во Златните години на еврејската култура во Шпанија, овој јазик имал големо значење во неговата упортеба низ верските објекти.
1 Историја
По Талмудот, различни регионални книжевни варијанти се појавиле на средновековниот хебрејски. Најважен од нив е тиберискиот хебрејски јазик, или нарекуван и како ''масоретски хебрејски'', книжевна форма која се развила на локалниот тибериски дијалект. Овој дијалект станал стандард за вокализирање на Еврејската Библија и така сè уште влијае врз другите регионални дијалекти на хебрејскиот. Овој тибериски дијалект од 7 до 10 век е понекогаш нарекуван „библиски хебрејски“, но сепак не е исто и треба да се разликува од историскиот древен јазик од 6 в.п.н.е. Тиберискиот хебрејски го вклучува и изучувањето на Масоретите, вклучително и нивните надредни знаци (никуд) и кантилацијата (граматички точки) на хебрејските букви за да се зачува многу порани одлики на хебрејскиот во однос на пеењето на Библијата. Масоретите сметале дека буквите од хебрејската азбука се многу свети и дека нивна модификација не е можна, па поради тоа тие создале систем на точки кои се користеле за означување на самогласките во дадените зборови. Паралелно во тоа време и сириското писмо развило систем на точки за означување на самогласките. Кодексот од Алеп е напишан на овој нов принцип и датира од 10 век. Тој е еден од најважните хебрејски ракописи денес.
За време на златното доба на еврејската култура во Шпанија, значајни дела биле напишани од граматичари кои ја објасниле граматиката, но и зборовите, на библискито хебрејски. Значајни хебрејски граматичари биле Џуда бен Давид Хајуи, Џуда ибн Џанах, Абрахам ибн Езра и Давид Кимхи. Покрај нив, се појавиле и значајни поети како што се на пример Дунаш бен Лабрат, Соломон ибн Габирол, Џуда хе-Леви, Мосес ибн Езра и Абрахам ибн Езра.
Хебрејскиот бил зачуван низ вековите како пишан јазик за пишана комуникација на еврејската заедница во светот. Оваа пишана комуникација не се однесува само на литургијата, туку и за поезија, проза, трговија, секодневен контакт и договори. Така, Еверите од целиот свет и од различни земји имале заеднички јазик за комуникација и општење. Ова било слично со Христијаните од тој период, односно заеднички јазик на образованите Христијани и свештеници бил латинскиот.
2 Поврзано
* Хебрејски јазик
Сем Прести

Сем Прести (|Sam Presti) (роден 1977 во Конкорд, Масачусетс) e Американски кошаркарски менаџер, моментално со Сиетл Суперсоникс, од 7 јуни, 2007. Претходно, тој беше заменик менаџер, од само 30 години, на Сан Антонио Спарс. Тој е акредитиран со драфтовањето на францускиот бек Тони Паркер. Тој заврши факултет во 2000, на Емерсон Колеџ во Бостон.
Nokia Morph

Nokia Morph (се чита: ''морф''), претставен на 25 февруари, 2008 во Музејот на модерна уметност во Њујорк, е заеднички проект на концепт на мобилен телефон на Истражувачкиот центар на Nokia и Универзитетот Кембриџ.
Телефонот е пример за можностите на нанотехнологијата да се воведат флексибилни материјали, провидна електроника, и само-чистачка површина на мобилните апарати. Со нанотехнологијата Morph може да преземе форма онаква каква што корисникот посакува.
Р.Ц. Бјуфорд

Р.Ц. Бјуфорд (|R. C. Buford) — американски кошаркарски менаџер, главен менаџер на НБА гигантот Сан Антонио Спарс, од 2002, кога бил унапреден од претседателот на тимот, кој сѐ уште е тренер на „Спарси“. Претходно, тој бил заменик менаџер од 1999 година, а претходно бил „извидник“ од 1994, кога прво се приклучил на тимот. Тој бил и кошаркарски тренер во американските колеџи НЦАА, а претходно и играч на Државниот универзитет во Оклахома и Тексас. Под негово водство, Сан Антонио освоија титули во 2003, 2005 и 2007.
Самит за планетата Земја

Самитот за планетата Земја (англиски:''Earth Summit'') - официјално Конференција на Обединетите нации за животна средина и развој била меѓународна конференција што се одржала во Рио де Жанеиро од 3 до 14 јуни 1992 година за усогласување на еконoмскиот развој и заштитата на животната средина во светот. Тоа бил најголем собир на светски водачи во историјата на кој присуствувале 117 шефови на држави и претставници од 178 земји.
Главни теми за дискусија биле: биоразновидноста на живиот свет, глобалното затоплување, одржливиот развој и заштита на тропските прашуми. Биле потпишани пет меѓународни спогодби, меѓу кои за разликите меѓу индустријализираните земји од Северот и сиромашните земји во развој од Југот, кои одбиле да ги прифатат ограничувањата за заштита на животната средина без зголемена економска помош од развиениот Север.
Следни состаноци беа одржани во 1997 година во Генералното собрание на Обединетите нации во Њујорк и во 2002 година во Јоханесбург, Јужна Африка.
Еднорог

Еднорогот — митолошко животно слично на бел коњ со еден рог на челото. Еднорогот бил прикажан во уметноста на Месопотамија, како и во древните митови од Индија и од Кина. Најраниот опис на еднорогот бил откриен во старогрчкатта литература во периодот околу 400 г. пред нашата ера и можно е да се однесувал на носорог од Индија.
Се верувало дека еднорогот бил див и тежок за фаќање, но ако пред него била донесена девица во тој случај еднорогот легнувал и ја ставал главата во нејзиниот скут. Се верувало дека неговиот рог може да послужи како заштита од отров. Писателите од средниот век еднорогот го доведувале во врска со Исус, а ловот на еднорог бил честа тема во средновековната уметност.
Еднорогот стои на кралскиот грб на Обединетото Кралство како симбол на Шкотска како дел од кралството, како и на шкотската верзија на тој грб.
Домино

Домино претставува игра во неколку варијанти што се игра со комплет од рамни правоаголни блокови (домина) со лица поделени на два еднакви дела, кои можат да бидат празни или пополнети со една до шест точки распоредени како броевите во заровите.
Вообичаено еден комплет се состои од 28 блокови. Доминото во Кина, веројатно, датира од 7 век. Ескимите, исто така, долго време се занимавале со играта домино. Не постојат податоци за доминото во Европа сѐ до средината на XVIII век.
Принципот во речиси сите современи игири домино се состои во усогласување на едниот крај од едниот со другиот крај на другиот блок реципрочно идентични со својата бројна вредност. границата во играта може да биде поставена на 50 или 100 бода.
1 Доминото како мотив во популарната култура
* „Домино“ (англиски: ''Domino'') — песна на ирскиот рок-музичар Ван Морисон (''Van Morrison'').
Машка кошаркарска репрезентација на Грција

Кошаркарската репрезентација на Грција е претставник на република Грција на меѓународни кошаркарски натпреварувања. Репрезентацијата на Грција има бројни успеси кои вклучуваат прво место на Европското првенство во кошарка во 2005 и второ место на Светското првенство во кошарка во 2006.
1 Селекција
''Европско првенство 2007.''#, Позиција, Име и презиме, Година на раѓање, Клуб, Висина (cm)
4, бек, Теодорос Папалукас, 8 мај 1977., ЦСКА Москва, 200
5, центар, Јанис Бурусис, 3 јуни 1983., Олимпијакос, 214
6, бек, Никос Зизис, 16 август 1983., ЦСКА Москва, 197
7, бек, Василис Спанулис, 7 август 1982., Панатинаикос, 193
8, крило, Панајотис Василопулос, 8 февруари 1984., Олимпијакос, 204
9, крило, Микалис Пелеканос, 25 мај 1982., КК Динамо Москва, 206
10, бек, Никос Хаџивретас, 26 мај 1977., Панатинаикос, 197
11, крило, Димостенис Дикудис, 24 јуни 1977., Панатинаикос, 206
12, крило, Костас Царцарис, 17 октомври 1979., Панатинаикос, 211
13, бек, Димитрис Дијамантидис, 6 мај 1980., Панатинаикос, 196
14, центар, Лазарос Пападопулос, 3 јуни 1980., Реал Мадрид, 212
15, крило, Михализ Какјузис, 29 ноември 1976., ЦБ Севиља, 207
-, тренер, Панајотис Јанакис
3 јуни (настани)

1098, Прва крстоносна војна: Крстоносците го зазеле градот Антиохија.
1326, Потпишан Договорот од Новогород со кој се дефинирани новите граници помеѓу Русија и Норвешка.
2006, Црна Гора и формално објавува независност од Србија, со што завршува нивното 88-годишно живеење во заедничка држава.
Иг де Пајен

Иг де Пајен или Иго де Паен (околу 1070 - 1136) бил познат француски витез од провинцијата Шампањ којшто се смета дека е основач на витешкиот ред, темплари и првиот Голем мајстор. Тој заедно со светиот Бернард од Клерво го изработил ''Латинскиот правилник'' за однесувањето во редот на темпларите.
1 Животопис
Иг де Пајен најверојатно е роден во Пајнс на околу 10 км од градот Троа во областа Шампањ. Тој бил вазал на грофот Иго од Шампањ кого го придружувал во Првата крстоносна војна. Сосема веројатно е дека за време на крстоносната војна, Паен служел во армијата Годфроа де Булион. Кога грофот Иго од Шампањ отишол во Ерусалим по вторпат во 1108, тој бил придружуван од Иго де Паен. По враќањето во Франција, Иго де Паен подготвувајќи се повторно да оди во ''светата земја'', по желба на папата Урбан II со себе земал 9 витези коишто биле ангажирани за обезбедување на аџиите коишто оделе во Ерусалим од пљачкашките банди и сиромашните крстоносци.
Де Паен стигнал до кралот Балдуин II во Ерусалим со 8 витези од кои двајца биле браќа, а сите биле роднини. Тоа биле првите витези, темплари. Нивните имиња биле Годфреј де Сант-Омер, Пајен де Монтдидие, Архамбо де Сент Агнан, Андре де Монтбард, Жофри Бизон и уште двајца витези препоантливи само по имињата Росал и Гондамер. Деветтиот витез е непознат, меѓутоа се шпекулира дека тоа е можно да бил лично грофот Иго од Шампањ.
Како водач на витешкиот ред, тој ги водел темпларите скоро 20 години, сè до неговата смрт. Тој се грижел за тоа витешкиот ред да прерасне во меѓународна воена и финансиска институција.
Де Паен отишол во Англија и Шкотска во 1128 година. Во близина на Лондон ја формирал првата темпларска куќа, а уште една формирал и во близина на Единбург, позната како Храм Мидиотијан.
Иго де Паен умрел во Палестина во 1136 година, а на чело на витешкиот ред го наследил Робер де Краон.
Елен Г. Вајт

Елен Гулд Вајт (|Ellen Gould White) (моминско: Хармон (''Harmon'')) ( - ) била американски христијански водач, чии проповеди биле клучни во основањето на Сабатаристичкото адвентистичко движење, коешто довело до издигнувањето на Адвентистичката црква. Нејзините дела се издадени на повеќе од 140 јазици. И покрај тоа што престанала формално да се образува на возраст од 9 години, таа напишала повеќе од 100.000 страници за разни теми од практичниот живот.
Северногермански јазици

Северногерманските јазици (наречени скандинавски или нордиски јазици) се подгрупа на германските јазици. Овие јазици се зборуваат на териториите на Северна Европа поточно на територијата на и околу Скандинавскиот Полуостров, во државите Шведска, Норвешка, Данска, Гренланд и Исланд.
Во оваа група спаѓаат:
* дански јазик
* исландски јазик
* норвешки јазик
* фарски јазик
* шведски јазик
1 Поврзано
* Старонордиски јазик
Зајди, зајди, јасно сонце

Зајди, зајди, јасно сонце — популарна македонска песна во народен стил која во недамнешно време здобива популарност низ целиот Балкан. Во последните шеесет години, песната станува една од песните што жителите на поранешната Југославија најмногу ја поврзуваат со Македонија. Песната не е народна, туку во авторство на истакнатиот изведувач Александар Сариевски.
1 Потекло
Песната била напишана и музиката составена од Александар Сариевски. Сариевски вели:
:''„Песната „Зајди, зајди, јасно сонце“ настана по примерот на народната „Чернеј горо, чернеј сестро“. Слушајќи ја таа песна и пеејќи ја понекогаш, од мене произлезе идеја да направам нешто слично по содржина, но со сосема друга мелодија. Така, полека ја испеав песната, која што набргу стана многу популарна секаде каде што ја пеев. Таа песна мене ми значи многу зашто ја прифатија многу луѓе што се занимаваат со народната музика, но пред сè многу ми значи што ја прифати народот. Секогаш кога некаде ќе настапев мислам дека секој од присутните очекуваш оваа песна да ја испеам“.''
2 Стихови
: Зајди, зајди, јасно сонце,
: Зајди, помрачи се,
: И ти, јасна ле месечино,
: Бегај, удави се.
: Црнеј, горо, црнеј, сестро,
: Двајца (двата) да црнееме,
: Ти за твоите лисја ле, горо,
: Јас за мој`та младост.
: Твоите лисја, горо сестро,
: Пак ќе ти се вратат,
: (А) мој`та младост, горо ле (сестро),
: Нема да се врати.
3 јуни (починале)

1626, Нектариј — охридски архиепископ.
1844, Луј XIX — крал на Франција.
1875, Жорж Бизе — француски композитор.
1899, Јохан Штраус Помладиот — австриски композитор.
1924, Франц Кафка — чешки писател.
1963, Назим Хикмет — турски писател и револуционер.
1963, Папа Јован XXIII — римски папа.
1964, Франс Емил Силанпе — фински писател.
1977, Роберто Роселини — италијански режисер.
1985, Димче Зографски — градоначалник на Скопје.
1996, Питер Гленвил — англиски глумец и режисер.
2000, Христо Георгиевски — македонски поет.
2000, Мертон Милер — американски економист, добитник на Нобеловата награда во 1990 година.
2001, Ентони Квин — американски глумец.
2016, Мухамед Али — американски боксер, трикратен светски првак.
2023, Трајче Ѓоргиев — македонски глумец.
3 јуни (родени)

1664, Рахел Раус — холандска сликарка.
1726, Џејмс Хатон — шкотски природонаучник, геолог, физичар и хемичар.
1881, Михаил Ларионов — руски сликар.
1897, Мемфис Мини — американска блуз музичарка.
1910, Полет Годар — американска филмска и театарска глумица.
1925, Тони Кертис — американски глумец.
1926, Ален Гинсберг — американски поет.
1932, Сандро Гамба — италијански кошаркарски тренер.
1939, Ијан Хантер — англиски рок-пејач.
1942, Куртис Мејфилд — американски соул и фанк музичар.
1950, Сузи Кватро — американска рок-музичарка и глумица.
1960, Јасенко Хоура — хрватски рок-музичар, член на групата Прљаво казалиште.
1964, Кери Кинг — американски хеви-метал музичар.
1980, Јоанис Тамуридис — грчки велосипедист.
1982, Елена Исинбаева — руска атлетичарка.
1985, Лукаш Пишчек — полски фудбалер.
1986, Рафаел Надал — шпански тенисер.
1992, Марио Геце — германски фудбалер.
1995, Карл Конан — француски ракометар.
1996, Лукас Клостерман — германски фудбалер.
2002, Јан Коуто — бразилски фудбалер.
2005, Дезире Дуе — француски фудбалер.
Робер де Краон

Робер де Краон (умрел на 13 јануари 1147) бил вториот Голем мајстор на витезите темплари. Таа функција ја наследил од Иг де Пајен во јуни 1136 и ја сочувал до својата смрт.
Тој е роден во последните години од XI век како најмлад од трите сина на Рено де Краон. Тој живеел во провинцијата Аквитанија, но бил ангажиран за ќерката на грофот од Ангумоа, но наскоро се откажал и заминал во Палестина откако дознал за формирањето на витешкиот ред од страна на Иг де Пајен. За кратко време тој се истакнал со својата воена вештина и својот стил, па по смртта на Иг де Пајен бил избран за Голем мајстор на темпларите. Тој се покажал како одличен организатор и правник и успеал да го прошири влијанието и моќта на редот во повеќе крстоносните држави. На 29 март 1139, папата Инокентиј II ја издал булата ''Omne Datum Optimum'' („Секој совршен подарок“) со којашто редот на темпларите добил независност од секаква црковна јурисдикција. Темпларите први започнале да го носат црвениот крст на бела позадина што станал препознатлив грб за сите Крстоносци.
Де Краон бил и воен водач. Откако станал Голем мајстор, тој го поразил Зенги, емирот од Алеп, а неговите витези го ограбиле противничкиот камп. Но, Зенги во контраофанзива ги нападнал слабоорганизираните аџии. Де Краон исто така одобрил шпанските темплари со 70 бродови да се насочат кон Лисабон, што завршило без успех. Во 1140 година, темпларите издржале во Битката кај Текуа, кога им се спротивставила многу побројната турска војска. Во 1143 година, по долготрајните преговори со Рајмонд Беренгер IV (гроф од Барселона), редот бил воспоставен и на Пиринејскиот Полуостров. Според Гијом од Тир, Робер де Краон членувал во советот од Акре за време на Втората крстоносна војна, но според некрографските записи од Ремс, тој умрел во јануари 1147 година.
Западногермански јазици

Во групата на западногермански јазици спаѓаат јазиците што се зборуваат на територијата на западна Европа, особено во Германија, Белгија, Холандија, Британските Острови и островите покрај бреговите на овие држави. Во оваа група спаѓаат јазиците:
* англофризиски
**англиски
*** англиски
*** шкотски
*** јола †
*** фингалски †
** фризиски јазици
* долногермански
** севернодолносаксонски јазик
* долнофранконски
** холандски
** африканс
* горногермански
** алемански
** баварски
** германски
** луксембуршки
** јидиш
** виламовски
† = мртов јазик
1 Поврзано
* Источногермански јазици (мртви)
* Северногермански јазици
Полуправа

Во геометријата, полуправа (зрак) се опишува како дел од права кој започнува во една точка од правата и продолжува непрекинато по правата во една од двете насоки кои таа точка ги определува.* Во Евклидовата геометрија, за две различни точки А и В, постои една единствена полуправа со почетна точка А, која поминува низ B (па потоа продолжува бескрајно во таа насока). Истата се означува со <math>AB</math>, а поретко и со <math>A\overrightarrow{B}</math> или <math>[A{B})</math> .
* Полуправата е еднодимензионален објект, т.е. има должина, но нема ниту ширина ниту висина.
* Полуправата има само една крајна точка (теме кое се смета за почеток), па затоа нема одредена должина, односно има ''бескрајна'' должина.
1 Забелешки
Најчесто се користи поимот полуправа во следниве објаснувања.
* Секоја точка А на една права ја дели правата во две полуправи.
* Нека А и В се две различни точки. Пресекот на полуправите<math>[A{B})</math> и <math>[BA)</math> е отсечката <math>\overline{AB}</math> .
* Две посебни полуправи <math>[AB)</math> и <math>[AC)</math> со иста почетна точка определуваат агол.
* Бројна оска е (единствената) права во еднодимензионален реален простор, а секоја полуправа на неа е решение на линеарна неравенка со една непозната. (На пример, неравенката <math>x>3</math> геометриски се претставува со отворена полуправа која почнува во <math>x=3</math> и продолжува бескрајно надесно.)
1.1 Параметарски облик на полуправа во тридимензионален простор
Нека се дадени две точки <math>A(x_1,y_1,z_1), B(x_2,y_2,z_2)\in \mathbb{R}^3</math>. Параметарскиот облик на полуправата со почеток во А, и која поминува низ В е ограничување на параметарскиот облик на правата низ А и В за <math>t\in [0,+\infty)</math>, односно
<math>\left\{ {\begin{array}{*{20}{l {x(t) = {x_1}+{a}t }\\ {y(t) = {y_1}+{b}t }\\{z(t) = {z_1}+{c}t } \end{array \right.</math> каде <math>{ a = (x_2-x_1)}, \, { b = (y_2-y_1)} , \, { c = (z_2-z_1)}</math> , <math>t \in [0,\infty)</math> .
2 Дргуи наводи
* (на македонски, интерактивно)
* (на англиски, интерактивно)
*
3 Поврзани теми
* Права
* Отсечка
* Интервал
* Агол
* Линеарна неравенка
Северна Африка

1 Географска положба
Северна Африка ја опфаќа територијата од Средоземното Море на север до реката Нигер и езерото Чад на југ. Се простира од Атлантскиот Океан на запад до Црвеното Море на исток, односно ги зафаќа териториите што хидрографски главно, гравитираат кон Средоземното Море на север и Атлантскиот Океан на северозапад.
2 Големина
Северна Африк зафаќа околу 13 милиони км<sup>2</sup> површина на која живеат околу 200 милиони жители, од кои поголемиот број се Арапи. Поголемиот дел од територијата ја зафаќа пустината Сахара, поради што Северна Африка е најретко населена.
3 Демографија
На територијата на Северна Африка се наоѓаат државите: Мароко, Алжир, Тунис, Либија, Египет, Судан, Западна Сахара и Мавританија. Сите тие излегуваат на море.
Повеќето држави во Северна Африка се големи по површина, освен Тунис. Но, поради климатските одлики, населеноста и економската развиеност се мошне нерамномерни. Населението е најгусто населено во приморските делови, покрај долините на реките и во оазите. Поголемиот дел од териториите во пустините се ретко или воопшто не се населени. Главни стопански дејности се земјдолеството и сточарството. Од земјоделските прозиводи се одгледуваат жита, маслинки, винова лоза, лимони, портокали, памук и др. Сточарството се одликува со одгледување на овци, кози, камили и говеда.
Од рудните богатства во Северна Африка се застапени нафта, фосфати, железо, олово и цинк. Покарактеристични индустриски развиени региони се северниот дел на Египет, Алжир, Либија, Тунис и Мароко - каде што се најразвиени прехранбената и петрохемиската индустрија.
Населението во Северна Африка е претежно со исламска вероисповед. Демографската слика на Северна Африка со основните податоци изгледа вака:
држава, население, доминантнарелигија, % од вкупнотонаселение, службен јазик, најголема етничка група
76,699,427 (2006), Ислам, ~ 90, арапски, Египќани (91 %)
30,894,000 (2008, оспорено), Ислам, ~ 97, арапски и англиски, Арапи (39 %), Црнци (52 %)
5,670,688 (попис 2006), Ислам, 96.7, арапски, повеќето од населението се машни Арапи-Бербери (арабизирани Бербери)
10,673,800 (порц. за 2011), Ислам, 99, арапски, мешано население од Арапи-Бербери (98%)
29,100,867 (попис 1998), Ислам, 99, арапски, Бербери (над 90%)
35,657,056 (попис 2011), Ислам, 98.7, арапски и берберски, мешано население од Арапи-Бербери (99%)
10,329,208 (проц. 2009), Ислам, 53, арапски и француски, нема мнозонска група, види Демографија на Чад
10,790,352 (попис 2001), Ислам, 90, француски, Хауса (56 %), Џерма 22 %
14,517,176 (попис 2009), Ислам, 90, француски, Мандејци (Бамбарци, Малинке и Сонинке) 30% до 50 %
3,069,000 (проц. за 2009), Ислам, ~100, арапски, 30 % Белци (Арапи и Бербери), 30 % Црнци (Сонинке, Тукулери, Фуланци)
Западна Сахара, 405,210 (проц. за 2010), Ислам, 99.9, арапски, Сахарци
4 Карти за Северна Африка
5 Поврзано
* Африка
* Географија на Африка
4 јуни (настани)

781 п.н.е., За првпат во пишаната историја, во Кина е забележано затемнување на Сонцето.
1896, Индустријалецот и пронаоѓач Хенри Форд се провозел на својот „квадрицикл“.
1917, Доделени се првите Пулицерови награди во САД.
1920, Во Париз е склучен Тријанонскиот договор со кој на Унгарија ѝ се одземени околу две третини од територијата и населението.
1944, Втора светска војна: Американските и Британските сојузници го зазедоа Рим.
1989, Протестите на плоштадот „Тјенанмен“ во Пекинг, Кина се крваво задушени со употреба на воена сила врз демонстрантите кои барале демократизација на општеството.
1989, „Солидарност“ победи на изборите во Полска, што го означи почетокот на распадот на комунистичките режими во источна Европа.
2010, Наото Кан е назначен за Премиер на Јапонија, по оставката на неговиот претходник Јукио Хатојама.
4 јуни (починале)

1530, Максимилијан Сфорца — милански војвода.
1876, Абдул Азис — отомански султан.
1917, Јордан Николов — македонски револуционер.
1934, Васил Апостолов Икономов — учител, фолклорист, етнограф, печатар, преведувач и калиграф. (р. 1848.).
1971, Ѓерѓ Лукач — унгарски марксистички филозоф.
2001, Борислав Џинлески — македонски ветеринар.
2004, Стив Лејси — американски џез-музичар.
2019, Ленарт Јохансон — шведски фудбалски администратор, поранешен претседател на УЕФА.
2022, Алекс Џон Сач — американски рок-музичар, член на групата Бон Џови.